Foto: AP 2023 yil 5 maydan boshlab Rossiyaning S7 Airlines aviakompaniyasi, uzoq tanaffusdan so‘ng, Irkutsk — Farg‘ona — Irkutsk yo‘nalishi bo‘yicha parvozlarni tiklaydi. Reyslar Boeing 737-800 samolyotlarida haftada bir marta — juma kunlari amalga oshirilishi rejalashtirilgan. Bugungi kunda S7 Airlines aviakompaniyasi Toshkent, Buxoro, Samarqand, Urganch va Namangan xalqaro aeroportlariga parvozlarni amalga oshirmoqda. S7 Airlines — shtab-kvartirasi Novosibirskda joylashgan Rossiya aviakompaniyasi. U Rossiyadagi eng yirik xususiy aviatashuvchi bo‘lib, 26 mamlakatning 180 dan ortiq shaharlariga yo‘lovchi tashuvlarini amalga oshiradi.